SVJETSKO PRVENSTVO U ATLETICI 2023.
Dobro došli natrag na Svjetsko prvenstvo u Budimpešti.
Ništa nije predvidljivo u ovom najfascinantnijem sportu.
Kerley se s 10,02 nije plasirao u finale.
Svjetski je prvak ispao. Što se dogodilo s Fredom?
Tisuće na stadionu bit će opčarane
epskim natjecanjem koje slijedi.
Utrkom na 100 metara za muškarce.
DABL JE MOGUĆ
Šokiralo me vidjeti da se Fred nije plasirao u finale.
Iznenadilo me.
SVJETSKI PRVAK
Finale bez prvaka. Jedini sam Amerikanac s prilikom za duplo zlato.
No mogu i neki iz ostalih država. Samo ne vjerujem da me mogu dobiti.
Još imamo nešto vremena, ali ideš od bijele linije
i udaraš od žute do crvene.
U redu. Koliko dugo?
Četiri minute.
Zlato na 100 i 200 metara vrhunac je sprinterskog svijeta.
Kad si glavni u obje utrke.
Noino je samopouzdanje uvijek bilo više na 200, negoli na 100 metara.
Što se tiče finala,
osmero trči brže stotku od Noe.
Imate Zharnela,
nemoguće je brz na sto metara, bit će ga teško pobijediti.
Zharnel Hughes dolazi na Svjetsko
kao najbrži stometraš na svijetu.
Ti bokca.
Zharnel Hughes!
Britanski rekord Zharnela Hughesa!
Najbrže vrijeme na svijetu ove godine, 9,83.
SRUŠIO CHRISTIEJEV REKORD
Britanski rekord.
Budući da se ni Fred ni Marcell nisu plasirali u finale,
Zharnel se prometnuo u najveću prijetnju Noi.
Noah Lyles pobijedio je Zharnela u Londonu,
no nisu bitna prošla postignuća.
Na Svjetskom je prvenstvu sve moguće.
MUŠKA STOTKA POSTAJE ZANIMLJIVIJA
Žao mi je, briga me za vaše vrijeme. Dobit ću.
Noah je najglasniji u prijavnom centru.
BRITANSKI REKORDER
Ne znam što bih dodao.
Razvezat će se.
Vrijeme je za akciju.
No Noah nije samo jak na riječima.
Nismo uzalud trenirali.
Veselim se odmjeriti snage s njim.
Spreman sam. Neću ustuknuti.
Ne mogu te pretrčati.
Oni ne mogu, ali ti njih možeš.
Jednostavno im moraš ostati što bliže možeš.
SVJETSKI PRVAK
-Samo naprijed. Vjeruj u sebe. -Hvala.
-Možeš ti to. -Da.
-U redu. -Vjerujem u tebe.
Sve se lijepo posložilo.
Tijelo i um u dobrom su mi stanju, u sjajnoj sam formi.
Veselim se izlasku na stazu,
svom nastupu i uživanciji.
Uzbudljivo je.
-Bit ćeš prvak kad se opet vidimo. -Svjetski prvak.
Stometraši slove za najbrže na svijetu, no smatrao sam da ta titula pripada meni.
Izgleda da ćemo jedan drugog tjerati na obaranje pogleda na liniji.
Meni to ništa ne mijenja. Utrkujem se sam sa sobom.
MUŠKO FINALE NA 100 METARA
Stadion s 35 000 mjesta spreman je ugostiti najbrže ljude na svijetu.
VRIJEME JE ZA FINALE!
Gospodo, stanite u red prema startnom poretku.
Morate imati mentalitet boga
kako biste mislili da ćete pobijediti u svakoj utrci.
Vjerujte mi.
Morate imati taj mentalitet.
Vrijeme je za muško finale na 100 metara.
Upoznajmo trkače.
Ferdinand Omanyala, osvajač zlatne medalje iz Kenije.
Najbrži čovjek na svijetu ove godine iz Velike Britanije i Sjeverne Irske.
Zharnel Hughes!
Do početka prvenstva
učinio sam sve što mogu da se spremim za ovaj trenutak.
Samo trebam vjerovati svom tijelu.
U šestoj pruzi, trostruki svjetski prvak iz SAD-a.
Noah Lyles!
Noah Lyles ima priliku početi svoj lov na dvostruko zlato na savršen način.
Jedan će postati svjetski prvak.
Finale je muške stotke.
Postanem nervozna sjedeći na tribini
i suze mi jednostavno počnu padati niz lice.
Potpuno sam izvan zone komfora
jer ne trčimo 200 metara.
Trčimo 100 metara.
Na 100 metara nema mjesta za grešku.
Na mjesta.
Veoma sam nervozan.
Obuzdavam se do jednog trenutka
kako bih, čim pištolj opali, jednostavno pustio tijelo da odradi posao.
Pozor.
Čim pištolj opali… sve će eksplodirati.
Uobičajeno sjajan start Colemana!
Lyles će morati opasno zapeti!
Može li se Lyles izdvojiti? Jako su poravnati.
Lyles i Hughes!
Borba do posljednjeg trenutka! Hughesa se isto nešto pita!
Bilo je gusto!
Čini se da je Lyles pobijedio, ali čekamo fotofiniš.
Baš gusto.
Nije siguran.
Netko neće dobiti medalju,
a netko je svjetski prvak.
Noah Lyles!
Svjetski prvak!
To!
Kažu da se ne može.
Kažu da nisam pravi!
Objavio je svoje ciljeve, ljudi su rekli: „Ništa od 9,60.” Mislim da to nije bitno.
Poanta je u tom da je obznanio da želi biti prvak na 100 metara.
To je sad i ostvario.
Tebogo osvaja srebro za Bocvanu.
A Zharnel Hughes broncu za Veliku Britaniju.
Pogledajte veselje Zharnela Hughesa.
Tako i treba.
Čestitke Britancima.
Prva svjetska medalja na 100 metara u posljednjih 20 godina.
Samo je Olimpijada ispred Svjetskog prvenstva.
Činjenica da sam osvojio broncu za Veliku Britaniju poslije 20 godina…
Ostvarenje je sna.
Čestitam, brate.
Još nešto. Nemoj sumnjati u sebe.
-Nikad neću sumnjati u sebe! -Nikad, jebote…
Da, nikada!
-Imamo je! -Tako je!
Imamo je!
Hej!
Svaka čast, mali!
Mama, poludi!
Noah, najbrže vrijeme na svijetu ove godine.
Dame i gospodo, vaš svjetski prvak
Noah Lyles!
Ne mogu vjerovati! Isuse.
Uspio si!
Osvojili smo stotku! Ne dvjestotku, stotku.
-Osvojili smo stotku. Svi mi. -Da.
Ne bojimo se nikoga.
Hoćemo duplo zlato!
-Hoćemo duplo zlato! -Hoćemo!
-Hoćemo duplo zlato! -Hajdemo na zabavu!
Danas slavimo stotku, a sutra se sve vrti oko dvjestotke.
Eto ga.
Ceremonija dodjele medalja za mušku utrku na 100 metara!
SVJEDOČITE ČUDU
Zlatna medalja,
iz Sjedinjenih Američkih Država,
Noah Lyles!
Nisam uspio izdržati do kraja himne.
Sigurno je do sveg tog stresa
koji sam si nabijao kako bih došao do ovog trena.
Da me Zharnel nije došao zagrliti,
vjerojatno bih pao na koljena.
Zaslužuje biti emotivan koliko god želi.
Pretrgnuo se kako bi to ostvario.
Isplači se.
Ne smeta mi plakanje.
-Samo nisam bio spreman. -Ja ne plačem.
Obično nikad ne plačem.
-Nisu se dale suspregnuti. -Da.
Probao sam, ali nisam mogao. Samo ih pusti neka teku, stari.
Suze radosnice, radio si za to, sve žrtve koje si podnio.
-Sve se isplatilo. Da, stari. -Da, kompa.
Ljubav.
-Tako mi je drago za tebe, prvače. -Drago mi je za nas.
-Čestitam. Zaslužio si to. -Hvala. Cijenim to.
I ti radiš svoje.
Znaš što, pokušavam održati korak.
-Zanima me što ćeš sa stotkom. -Čovječe…
Jer s naslovom dolazi odgovornost.
U redu.
Zanima me što ćeš.
Shvaćam. Cijenim to.
Dopustite mi da predstavim svjetskog prvaka Nou Lylesa.
Što mislite o tom postignuću?
Sjajna prilika za dvostruko zlato.
Rekli ste da su medalje važne,
no i da su stepenica,
katalizator kako biste podigli sport na višu razinu.
Već sam rekao da sam spreman postati veći od tog sporta. Dakle, da.
Medalje su prve na rasporedu jer ako ih nemate,
tko će obraćati pozornost na vas?
Nakon medalja dolaze rekordi
pa se sve više ljudi zainteresira i tako unaprjeđujete cijeli sport.
Znate što me najviše pogađa?
Što moram gledati finale NBA-a
i piše im „svjetski prvaci” na kapama.
Svjetski prvaci čega?
Sjedinjenih Američkih Država?
Nemojte me krivo shvatiti.
Obožavam SAD.
Ali SAD nije svijet.
Nije se ni radilo o NBA-u. Samo ih je to povrijedilo.
NEKA MU NETKO POMOGNE
Samo sam razmišljao…
BRINE TE POGREŠNO
…da je to prilika probati gurnuti atletiku u prvi plan.
GIANNIS ANTETOKOUNMPO SLAŽE SE DA NBA PRVACI NISU PRVACI SVIJETA
I svi su nešto naučili.
KOGA PODRŽAVATE?
Kad se osvrnem oko sebe na Svjetskom,
gotovo svaka država ističe svoju zastavu.
Mi smo svijet.
Moramo učiniti više. Predstaviti se svijetu.
Noi se sviđa ideja: „Neka svi pričaju o meni,
neka pričaju o nama. Učinit ću što god treba,
uzeti oba zlata, da ih potaknem na to.
Spremni ste za dvjestotku? Kako se osjećate?
Spreman sam i uzbuđen.
Dvjestotka je moj dom. Živim ondje.
Znam taj zavoj. Znam tu ravninu.
Znam svakih 10 metara.
Znam što drugi misle i kako ću je ja istrčati.
Želim zlato i rekorde u dvjestotki.
Ako objaviš ciljeve, poput 19,10…
-Približava se. -Da!
-Ostvarit ćeš ga za vikend? -Htio bih.
Kad ću izlaziti,
reći ću: „U redu. Spreman sam. Kucnuo je čas.
Čekao sam na to.”
Noah je veoma samopouzdan prije polufinala na 200 metara.
Kao profesionalac samo je dvaput izgubio na 200 metara.
Ne želim pretjerivati,
ali trenutačno se uspostavio
kao glavni igrač na 200 metara.
No za osvajanje dvostrukog zlata nije dovoljno samo biti brz,
potrebno je biti brz tijekom duljeg razdoblja,
u više rundi i više dana s manje vremena za oporavak.
Znate, vidjet ćemo.
Ajme.
Nadam se da je redar u redu.
Došlo je do ozbiljnog sudara i netko je ispao iz vozila.
Vidjelo se da se radi o pravom, stvarnom sudaru.
-Znači… -Netko je ispao i otkotrljao se.
LUD SUDAR
KAKO DOĐE DO SUDARA NA SVJETSKOM PRVENSTVU…
SHVAĆAJU LI DA PREVOZE NEKE OD NAJBRŽIH MUŠKARACA NA SVIJETU
Ne, svi su se natukli u sudaru. Želim se uvjeriti da su dobro.
-Treba provjetriti. -Samo baciti oko.
Došlo je do incidenta s dvama vozilima za golf,
a navodno je vozilo Noe Lylesa
sudjelovalo u sudaru s drugim vozilom.
Nisu me pustili da priđem kad sam došao.
Pozvali su doktora…
-Noah? -Da.
-Ozlijeđen je? -Nisam vidio.
TRKAČ S JAMAJKE
A. J. se nagnuo naprijed, nešto mu je bilo s okom…
Da, u ambulanti je. Vidio sam ga ondje, neće trčati.
Molim?
Bio je u ambulanti kad sam došao.
-A. J.? -Hudson.
Moglo se čuti kako govore da ima stakla u oku.
Mislim za Hudsona.
VIDJEH SUDAR… HUDSON OZLIJEDIO OKO
IZNENAĐENJE NA SVJETSKOM
Čovječe, koji vrag?
Dobro, pomalo se sve zagužvalo,
i samo da vas obavijestim, došlo je do kratkog kašnjenja starta
muškog polufinala na 200 metara
zbog incidenta s vozilom koje je prevozilo trkače.
Trebat će mu pomoć kad se vrati.
-Bit će natučen. -Natučen.
Ti bokca.
SVJETSKI PRVAK
Na redu je polufinale muške dvjestotke.
Ovo je trebala biti druga trka.
Izmijenili su redoslijed zbog sudara
dvaju vozila s trkačima iz prostora za zagrijavanje.
-Nije mi jasno kako se to dogodilo. -Imali ste jedan zadatak. Samo jedan.
Ne naći se na putu drugog vozila. Dajte.
-Nevjerojatno. -Da. Bit će u redu.
Vraćamo se na stazu
za sljedeće muško polufinale na 200 metara.
Iako se prema rasporedu sad trebalo održati treće polufinale.
Radi se o drugom jer tek moraju nastupiti trkači iz prvog polufinala.
Problem je u tome da nam ambulanta
treba javiti može li se sada natjecati.
Ako ambulanta da zeleno svjetlo, trebao bi sad nastupiti.
Doživjeli su sudar.
Bili su u vozilu koje se spuštalo nizbrdo. Da.
Drži se za leđa kao da mu se nešto dogodilo.
Na redu je posljednje muško polufinale na 200 metara.
Ovo bi bilo prvo polufinale da nije došlo do sudara
u kojemu je sudjelovao Noah Lyles, za kog se nadamo da je dobro.
Mark kaže da je na stazi.
U redu, vidjet ćemo kako će proći.
-Nemam što drugo nego gledati. -Da.
TREĆE MUŠKO POLUFINALE NA 200 METARA
Takva drama na putu ovamo, ali sve je u redu.
Svi su na stazi.
Andrew Hudson.
Dobio je terapiju. U redu je.
Sve su oči uprte na glavnog čovjeka…
zabavljača, zvijezdu dana, Nou Lylesa.
Malo sam natučen, ali znao sam da će konkurencija biti potresenija.
Ako sam ja potresen, onda su oni dvostruko više.
Znači, ako se ponašam kao da je sve normalno,
pomislit će: „Ti bokca. Misli da je sve normalno.”
Tako ću zadržati auru nepobjedivosti.
Pozor.
Uvijek osjećaj iščekivanja
kad je Noah Lyles
na stazi u svom elementu.
Prekrasno odrađen zavoj aktualnog prvaka.
Lebdi stazom.
Koliko je brz?
Veoma…
Vrijeme: 19,75.
Trebam savjet.
Ne znam kako mu to uspijeva.
Lyles očajno želi upisati dvije pobjede.
Uspio je ugasiti turbo u posljednjih 30-ak metara,
nadamo se da neće biti posljedica incidenta s vozilima za golf.
Iako se iskazao u polufinalu,
znam da katkad ne osjetite smjesta učinak nesreće.
Najviše me strah slabog nastupa u finalu.
Tako je stresno.
Da se nešto dogodilo Noi, vozač bi se morao iskrasti iz grada u okrilju noći.
JEDAN DAN DO ŽENSKOG POLUFINALA NA 200 METARA
Pokupio si medalju? Pokažeš mi? Zašto je u ruksaku?
Dođi.
Daj joj medalju!
Dođi, pokaži mi je. Ne prepiri se sa mnom.
Neću stati ako krenem.
Izgubila sam na stotki, osvojila sam srebro.
Razočarao me nastup u usporedbi s polufinalom,
a to me koštalo zlatne medalje.
Ova je lijepa.
Dodao si novu medalju svojoj zalihi. Konačno.
-Znaš li koliko vrijedi? -Mnogo.
Emotivno sam rastrgana čim počnem razmišljati o tome.
Bila sam sretna zbog medalje,
no rastužilo me što nisam istrčala vrijeme za koje sam znala da mogu.
Jednostavno se trebam
usredotočiti na osvajanje zlatne medalje na 200 metara…
Još napadate svjetski rekord?
Itekako.
Sad se Jackson poravnala sa Shelly-Ann Fraser-Pryce!
Pobjeđuje Jackson s 21,46!
Na dvjestotki sam druga najbrža svih vremena
nakon svjetske rekorderke Flo Jo.
Postala je najbrža živuća žena na svijetu.
Jako je malo nedostajalo da sruši svjetski rekord.
1988.
Florence Griffith Joyner. SAD.
Mislim da mnogi ljudi od ovogodišnje utrke na 200 metara na Svjetskom očekuju…
Pozor!
…da će Shericka srušiti svjetski rekord koji je postavila Flo Jo još 1988.
Taj se svjetski rekord održao
već 35 godina.
Nitko nikad nije upisao više vremena
blizu svjetskog rekorda od Shericke.
Jackson se odvaja. Pobjeđuje s 22,50.
22,50
Postavlja vremena
koja dugo nismo vidjeli u toj disciplini.
Shericka Jackson dodaje gas!
Vjerujem da će srušiti rekord na 200 metara.
Sve upućuje na to.
Pogledajte vrijeme!
21,55.
21,4. Opa.
Sad su sve oči snažno uperene u Shericku Jackson.
Dama koja je danas s nama trkačica je
koju milimetri dijele od svjetskog rekorda Flo Jo.
Pozdravimo Shericku Jackson.
Svi se pitaju
koji su sljedeći koraci u vezi s rekordom Flo Jo?
Mislim da je sve moguće. Prošle sam godine istrčala 21,45,
a ove sam godine definitivno brža,
pa vjerujem da sam među najboljima.
Morate to željeti i u to vjerovati.
Morate vjerovati da možete srušiti svjetski rekord.
Onda će se sve posložiti.
Zapisala sam vrijeme koje želim ostvariti.
-Smijem li pitati koliko iznosi? -Neću nikomu reći.
Objavit ću ga nakon natjecanja.
Neki ljudi misle: „Da, Shericka je favoritkinja
i nismo sigurni da će biti neizvjesno.”
Nisam jedan od njih.
Znate li tko je najopasniji na toj utrci?
Na Shericku Jackson čeka Gabby Thomas iz SAD-a.
SHERICKA JE FAVORITKINJA
Nedavno je istrčala najbržu dvjestotku ove sezone.
NEĆE BITI LAKO AKO GABBY PRENESE FORMU U BUDIMPEŠTU
Ako njih dvije ukrste rogove, dvjestotka će biti uzbudljiva.
-Jamajčani su sjajni. Obožavam ih. -Znam.
Svaki put kad sam ih vidjela na putu ovamo, rekli bi:
„Sretno, ali ne ispred Shericke.”
-Pomislih: „Volim vas.” -Sretno, recimo.
Iskreno, nijedne se sezone
nisam doista natjecala sa Sherickom.
Objema će nam biti prva.
Olimpijske godine nije prošla pretkvalifikacije.
A prošle sam godine ja bila ozlijeđena.
Ove ćemo godine prvi put ukrstiti rogove na 200 m,
čemu se veoma veselim.
Pratite Gabby Thomas, sjajna je na 200 metara.
Sve same pobjede.
Gabby Thomas sad je daleko najbolja američka dvjestometrašica.
Dugo vremena nisam vidio da Gabby Thomas
nije pobijedila na bilo kojoj utrci na 200 metara.
Ako vas vidim van staze,
nasmiješena sam, razgovorljiva.
Ali kad sam stvarno na startu,
druga sam osoba, poput alter ega. Otkinut ću vam glavu.
Shericka je definitivno moćna.
Ne znam što će biti kad odmjerimo snage.
No u olimpijskoj sam godini istrčala strašnu dvjestotku, a ona prošle godine.
Vrijeme je da vidimo kako će to završiti.
Naprijed SAD!
Kako ti je na Svjetskom?
-Veoma stresno. -Stresno?
Moram sjediti u prostoriji s tim ljudima koji nisu svi tvoji navijači.
-Navijaju za druge. -Samo…
Želim se potući sa svima, do zadnjeg.
Trebam samo sjediti i ne bacati ništa na njih
kad navijaju za nekog drugog?
Bakice!
Kako se osjećaš?
Jako dobro.
Iskreno, nemam pritužbi.
Dobar nastup.
Radim na oporavku popodne i spremam se za sutra.
Moram uštedjeti malo energije. Moram proći sve te runde.
-Nastavi briljirati. -Hvala.
Vidiš, rekla sam ti.
Trebaju te komentirati i bila si odlučna.
Odlučnost.
-Dobra si. -Da…
Govoriš o stotki.
Ne mogu sad o tome, bako, moram to ostaviti postrani.
Moram se usredotočiti na dvjestotku.
Nakon stotke više se veselim dvjestotki.
Mogla bih vidjeti mogu li donijeti drugu medalju.
Samo želim nastaviti,
gotovo da razumijem zašto su ljudi pohlepni.
Znate?
Kad imaš vrećicu čipsa i samo nastavljaš jesti.
Lovim dobar osjećaj. Glavno je obavljeno.
Kao kad napišeš zadaću i želiš dobiti dodatne bodove.
Sad je vrijeme za dodatne bodove.
Morat ćemo odmjeriti snage.
Moramo se boriti za vodeću poziciju na Svjetskom prvenstvu.
Jer sam na internetu, vidim što svi govore.
Želim biti najbolja.
STIŽE URAGANICA JACKSON
Vrijeme je za žensko polufinale na 200 metara.
Čekaju nas tri polufinala, prve dvije
automatski se plasiraju u sutrašnje finale,
kao i dvije najbrže gubitnice.
Predstavimo trkačice u polufinalu dvjestotke.
U osmoj pruzi
imamo vodeću na svijetu i brončanu olimpijku iz SAD-a
Gabby Thomas.
Četvrta je najbrža žena na 200 metara.
Svježa je i spremna.
Pozor.
Najbolja je u zavoju Dina Asher-Smith.
Gabby Thomas mora odgovoriti na to.
Evo Amerikanke.
Gabby Thomas prebacila je u višu brzinu
i izravno se plasirala u svjetsko finale.
Gabby je spremna i dominantna.
Mislim da je itekako spremna za borbu,
ne samo za postolje, nego i za zlato.
Gabby!
Slijedi posljednje žensko polufinale na 200 metara
u kojem nastupa trkačica koja se nedavno našla
na naslovnicama diljem svijeta.
TREĆE POLUFINALE
Sha'Carri Richardson, Shericka Jackson i Marie-Josée Ta Lou.
Kako to nazvati? Polufinale…
Polufinale smrti.
Jer netko se neće automatski plasirati u finale.
Pozor.
Posljednje žensko polufinale dvjestotke. Sha'Carri Richardson, druga zdesna.
Svjetska se prvakinja pobrinula za to da je obavila posao na zavoju.
Richardson se mora odvojiti.
Krećemo. Mora se osloniti na finiš.
Sha'Carri Richardson je u nevolji.
Ali počela je dodavati gas.
Pretekla je Ta Lou i plasirala se.
Pobjednica je Shericka Jackson.
Ovog puta nema čekanja. Plasirala se izravno u finale.
Samo se prve dvije vraćaju
radi finala koje bi moglo biti među boljima ovog tjedna.
Prošla sam u finale! Uzbuđena sam.
Mogu osvojiti drugu medalju.
-Kad trčiš? -Sutra, stari.
OSVAJAČ OLIMPIJSKE MEDALJE
-Uzbuđen sam zbog tebe. -Moj si čovjek.
-Dobra utrka. -Cijenim to, stari.
Izveo si nešto čarobno.
Idemo po dvostruko zlato.
-Za druge je čarobno… -Idemo po dvostruko.
-Moraš osvojiti dvjestotku. -Samo što nisam.
Danas smo izašli na stazu, izbrusili malo formu.
Spreman sam.
DAN FINALA NA 200 METARA
Primijetite navijače s lepezama
jer je vruće u Budimpešti.
Trideset tri stupnja. Visoka vlažnost.
Teški uvjeti za trkače.
Stvar je u tome da je 30, 32.
-Celzija. -Nema šanse.
Oprosti.
Jer čini se kao da je 40.
Ludo je. Nisam trčala po takvoj žegi.
Moramo razgovarati o vremenu u Budimpešti, u redu?
Vruće je!
Nije samo vruće, nego je i vlažno.
Ako ste vježbali pri ovakvom vremenu, bez vode dobit ćete grčeve i srušiti se.
Vidi što imam.
Spremna si danas.
„Potencijalno kašnjenje zbog ekstremno visoke temperature.”
-Kašnjenje čega? -Ne znam. Samog života.
Sunce je tako iscrpljujuće.
Što je ovo, čovječe? Kako ću ovako trčati?
ČETIRI SATA DO FINALA NA 200 METARA
Nakon polufinala Noah je možda mogao
malo se bolje odmoriti.
Pojavio se malo umoran.
Počinje osjećati akumulirani umor.
Zaspao je na masažnom stolu prije zagrijavanja,
što isto nije uobičajeno.
Što se tiče dvostrukog zlata,
veoma je zahtjevno biti tako usredotočen cijeli tjedan.
Znaš da je loše kad te hladi zrak koji ispuhuje ventilator.
Uzimajući u obzir vrućinu, runde,
sve tiskovne konferencije, sudar.
Sve počinje dolaziti na naplatu.
Treba mi malo jače puhanje. Samo malo.
Eto, lepeza! Rashladite ga!
Sve je mnogo teže zbog akumulacije aktivnosti.
Četvrta pruga!
Ovo je prvo Svjetsko prvenstvo na kojem se natječem u dvije discipline.
Kad sam došao ujutro zbog dvjestotke, sunce je pržilo.
Čovječe, noge su mi bile teške
i imao sam osjećaj kao da se lijepe za podlogu.
Pokušavao sam natjerati svoje tijelo da se probudi.
Jer još imamo posla, a to je osvojiti dvostruko zlato.
Malo se vuče na zagrijavanju.
Imam malo manje pouzdanja nego prije.
Ljudi spominju svjetski rekord.
Umoran je, pa želimo istrčati dosta brzo za pobjedu.
Samo o tome razgovaramo.
Mnogo je talentiranih trkača na stazi,
katkad se sve treba posložiti za pobjedu.
Kakva noć u Budimpešti. Na rasporedu je muško
i žensko finale na 200 metara.
Još dva čina drame.
Želiš da ti popravim drugu ili…
Mislim da želi popričati. Napravi prvo tu pa…
Bacam se na posao.
Vruće je.
SHA'CARRIN TRENER
Vlažno je.
Otvoren je prijavni centar za finalistice na 200 metara.
Malena, vrijeme je za posao.
Dobro je. Budi posebna.
Shericka je često spominjala dvjestotku kao svoje dijete.
I druge su trkačice istrčale impresivna vremena na 200 metara.
Na primjer, Gabby.
Sha'Carri će, valjda, biti jedna od favoritkinja.
Stoga se pravi navijači oblizuju.
Rekordi su da se ruše.
SHERICKIN TRENER
U redu, hajdemo.
Samo naprijed, u redu?
Idemo, malena.
Znaš što treba, samo to izvedi.
-Nema više razgovora. -Da.
-Još jednom, tko je najbrži? -Ja.
-Baci se na posao. -Dobro, idemo.
ŽENSKO FINALE NA 200 METARA
Mislim da ćemo imati jednu od najboljih ženskih dvjestotki
koju smo ikad vidjeli.
Može li netko postaviti svjetski rekord? Apsolutno.
Shericka Jackson želi srušiti Flo Join rekord,
a Gabby Thomas ima instinkt ubojice
i, naravno, želi poslati poruku svojoj suparnici s Jamajke.
Bit će teško, no možda nadmaše stotku.
A Sha'Carri će ući u tu utrku
misleći: „Znate što ću učiniti?
Tako ću pakleno dobro trčati
da ćete morati srušiti Flo Join rekord kako biste me pobijedile.”
Shericka Jackson aktualna je prvakinja u ovoj disciplini.
Je li se Sha'Carri uvukla Shericki u glavu?
Jer je Sha'Carri pobijedila Shericku
kad su se god srele na stotki ove godine.
Predstavimo trkačice na ženskom finalu dvjestotke!
Kakav trenutak. Kakva noć.
Kakvo finale.
Žensko finale na 200 m moglo bi biti uzbudljivo.
Obećavam da ne pretjerujem govoreći
da gotovo možete osjetiti kako svima puls ubrzava.
Iščekivanje je toliko u Budimpešti.
Pobjedničko će vrijeme vjerojatno morati biti jako blizu
svjetskog rekorda starog 35 godina.
Na redu je žensko finale Svjetskog prvenstva na 200 metara.
Pozor.
Eksplozivan start najznačajnijeg finala.
Richardson s vanjske strane.
Gabby Thomas, najbrža na svijetu ove godine, u osmoj pruzi.
Jackson sjajno grabi u sredini.
Thomas želi zadržati priključak. No vodi Jackson. Može li izdržati?
Hajde, Shericka.
Nitko ne može zaustaviti Shericku!
Odnijet će glatku pobjedu. Kakvo vrijeme. Tako je brza.
Sjajna obrana naslova!
Jackson s potvrđenih 21,41.
Samo sedam stotinki od Flo Joina svjetskog rekorda.
Pokazatelj njezina samopouzdanja
jest da je na tren izgledala razočarano.
Večeras je stvarno htjela, čak i više od zlata, svjetski rekord.
Približava se, znate.
Osobni rekord Richardson, na trećem mjestu, druga medalja ovog prvenstva.
Gabby Thomas, brončana olimpijka,
dodaje srebro u svoju kolekciju.
Sjajan je osjećaj osvojiti medalju.
Sprinterice ostvaruju posebna postignuća. Shericku je teško pobijediti.
Sigurno se neću boriti samo s njom sljedeće godine.
Tako mi to radimo! Sjajno, dame!
Uzbuđena sam zbog bronce.
Svaka čast, curo.
Tom sam se medaljom potapšala po leđima.
„Prava si dvostruka osvajačica.
U redu, stvarno jesi.” Dvije pojedinačne medalje.
Zamalo sam srušila rekord dvaput ove godine.
Dobar osjećaj, znate.
To znači da sam sposobna za to,
da samo moram popraviti što treba popraviti.
Moram se vratiti na početak.
Poradit ćemo na onom što trebamo i vratiti se sljedeće godine.
Ženska je utrka itekako opravdala reputaciju i očekivanja.
Sad su muškarci na redu.
MUŠKO FINALE NA 200 METARA
Ovo je finale Svjetskog prvenstva na 200 metara za muškarce.
Često me pitaju jesam li nervozna. Jer znam da će Noah pobijediti.
Ne znam da će Noah pobijediti jer se svašta može dogoditi.
Ne možete glasnije?
Čovjek je sam sebi jedina prepreka velikim postignućima.
Natječete se sami sa sobom.
Svaki se dan pogledajte u ogledalo.
Morate se podsjetiti tko ste,
koje ciljeve želite ostvariti, čemu ste predani
i koje žrtve podnosite. Sve se to mora isplatiti.
Zharnel Hughes!
A sada, zvijezda večeri,
aktualni prvak na 200 metara, netom okrunjeni prvak na 100 metara…
Noah Lyles!
Pitanje je vjere.
Vjerovanje da će se nešto dogoditi
bez ikakvih dokaza.
Takav mi je cijeli život.
U djetinjstvu sam imao astmu. Morao sam vjerovati da ću je pobijediti.
Da ću postati profesionalac nakon srednje.
Vjerovao sam da ću rušiti rekorde. Vjera me vodila u životu.
Zbog tih trenutaka znam da ovaj nije ništa drugačiji.
Ne moram biti savršen da se dogodi čudo.
NOAH, NAJBOLJI SI!
Pozor.
Naprijed, mali!
Poput praćke oko zavoja.
Tebogo dodaje gas izvana.
Isuse!
Hughes se izdvaja u sredini. Lyles mora ostati smiren.
Ne vjerujem u idole. Vjerujem u sebe.
U svoje sposobnosti.
Ne trebam rušiti rekorde.
Samo trebam pobijediti. Biti svoj.
Sad je vrijeme…
Lyles se izdvaja.
Naprijed!
Ponovno zlato!
Najveći zabavljač isporučuje senzacionalan finiš u Budimpešti!
Još je jednom pod nevjerojatnim pritiskom
opravdao status favorita.
Pokazao je da je zvijezda večeri.
Bio sam četvrti na kraju. Užasno.
Jer mi je za dlaku promakla nova medalja, ali obećavam da sljedeći put
neće biti tako.
Knighton osvaja srebro, Tebogo briljantnu broncu,
no svi su pometeni u zavoju.
Kad pomislite na 200 metara,
tri će imena ostati zapisana u povijesti.
Michael Johnson, Usain Bolt i Noah Lyles.
-Ti bokca. -Sjajno.
To se ne viđa svaki dan!
Vidimo se dolje.
-Kad završiš. -Vidimo se.
-Dobro si? -Da.
-Kako je osvojiti dva zlata? -Osjećam da sam glavni.
Nitko ti ništa ne može reći.
Sprinterski ste bog.
Prvak ste na 100 i 200 metara.
Bilo tko može reći: „Najbrži sam.” Ja kažem: „Ne, ja sam najbrži.”
Mogu to potkrijepiti medaljama.
Najbrži čovjek na svijetu. Bilo je i vrijeme.
Kralj dvostrukog zlata, neponovljivi Noah Lyles!
Ima 26 godina. U naponu je moći.
Čekaju ga Olimpijske igre za manje od 12 mjeseci.
Ne znam kako vam to uspijeva. Sljedeće je godine Olimpijada?
Ne.
Moram početi trenirati.
Prijevod titlova: Ivan Markota